ઉલ્લેખનીય છે કે યુએસે ચીનમાંથી આયાત થતી એવી પ્રોડક્ટ્સની યાદી જાહેર કરી છે કે જેના પર 25 ટકાથી વધારે ટેરિફ લાગુ કરવાનો પ્રસ્તાવ કર્યો હતો. તેના 24 કલાકની અંદર ચીને પોતાની યાદી જાહેર કરી છે. અમેરિકાના વ્યાપાર પ્રતિનિધિએ જણાવ્યું છે કે પ્રોડક્ટસની આ યાદી અલગ-અલગ એજન્સીઓ વચ્ચે આર્થિક વિશ્લેષણ પછી તૈયાર કરવામાં આવી છે. તેમાં ચીનની એવી પ્રોડક્ટ્સને સામેલ કરવામાં આવી છે જેને ચીનની ઔદ્યોગિક યોજનાથી ફાયદો થઇ રહ્યો છે. તેની અમેરિકાના અર્થતંત્ર પર ઓછામાં ઓછી અસર થશે.